O‘ZBEKISTON RESPUBLIKASI IJODKORLARI JAMG‘ARMASI MASALALARI TO‘G‘RISIDA

O‘zbekiston Respublikasi Prezidentining “O‘zbekiston Respublikasi ijodkorlari jamg‘armasini tuzish to‘g‘risida” 1991-yil 22-oktabrdagi Farmoniga muvofiq Vazirlar Mahkamasi qaror qiladi:
 1. Respublika ijodiy uyushmalarining O‘zbekiston ijodkorlari jamg‘armasining ta’sis konferensiyasini 1992-yil yanvar oyida o‘tkazish to‘g‘risidagi taklifi qabul qilinsin. Ta’sis konferensiyasini tayyorlash va o‘tkazish bo‘yicha tashkiliy Qo‘mitaning ilova* qilinayotgan tarkibiga rozilik bildirilsin.
 Jamg‘armaning saylangan boshqaruviga bir oy muddat ichida O‘zbekiston Respublikasi ijodkorlari jamg‘armasi to‘g‘risidagi Nizomni tayyorlash va tasdiqlash uchun Vazirlar Mahkamasiga kiritish topshirilsin.
 2. O‘zbekiston Respublikasi ijodkorlari jamg‘armasi apparati xodimlarining soni 7 kishidan iborat qilib belgilansin. O‘zbekiston Respublikasi Moliya vazirligi mehnatga haq to‘lash miqdorini, shartnoma asosida O‘zbekiston Respublikasi Avtomobil transporti vazirligi tomonidan ta’minlanadigan bitta yengil avtomashinani saqlash uchun ajratiladigan mablag‘ni va limitni belgilasin.
 O‘zbekiston Respublikasi Iqtisodiyot qo‘mitasi, Moddiy-texnika ta’minoti davlat-kooperativ qo‘mitasi va Aloqa vazirligi respublika ijodkorlari jamg‘armasi boshqaruvining talabnomasiga muvofiq birkitilgan nomenklatura bo‘yicha zarur moddiy-texnika resurslari ajratsinlar.
 Belgilab qo‘yilsinki, jamg‘arma boshqaruvi apparatini saqlash va moddiy-texnika ta’minoti xarajatlari Farmonga muvofiq Vazirlar Mahkamasi rezervidan ajratilgan 3 million so‘m hisobidan amalga oshiriladi.
 3. Toshkent shahar ijroiya qo‘mitasi O‘zbekiston Respublikasi ijodkorlari jamg‘armasiga zarur joy ajratish masalasini ko‘rib chiqsin va belgilangan tartibda hal etsin.
 4. O‘zbekiston sanoat-qurilish banki va O‘zbekiston Respublikasi Tashqi iqtisodiy faoliyat milliy banki sovet va chet el fuqarolaridan, korxonalar, muassasalar va tashkilotlardan so‘m hisobida va xorijiy valyutada kelib tushadigan mablag‘larni hisobga o‘tkazish uchun O‘zbekiston Respublikasi ijodkorlari jamg‘armasining maxsus schyotlarini ochsinlar.
 5. O‘zbekiston Respublikasi Davlat televideniye va radio-eshittirish kompaniyasi, ro‘znomalar va jurnallarning tahririyatlari jamg‘arma faoliyatini keng targ‘ib qilishni hamda ajratilgan mablag‘lardan maqsadli foydalanishda oshkoralikni ta’minlasinlar.